als_Latn dik_Latn sag_Latn
Në një lokal në Rrugën “UÇK” të Pejës, policia e kësaj komune në orët e hershme të mëngjesit ka arrestuar personin me inicialet G. M. nga Fshati Jabllanicë e Ulët, pasi është gjetur një revole e tipit “M-57” e kalibrit 7.62 milimetra dhe një karikator me nëntë fishekë.
“I dyshuari ka pohuar se arma është pronë e tij,” thuhet në komunikatën e Policisë së Pejës.
Por personi me inicialet G. M., sipas policisë i ka rezistuar arrestimit dhe ka tentuar ta godasë me kokë njërin nga oficerët policorë, por zyrtari i është shmangur goditjes, ndërsa ka arrestuar të dyshuarin.
“I dyshuari nuk është intervistuar pasi që ishte nën ndikim të alkoolit në masë prej 1.72 promil. Me urdhër të prokurorit të shtetit i dyshuari mbetet nën masën e ndalimit policor,” thotë Policia e Pejës.
Rasti është duke u hetuar dhe do t’u kalojë për trajtim organeve kompetente.
als_Latn als_Latn als_Latn als_Latn als_Latn